দিলীপ কুমারের শারীরিক অবস্থার উন্নতি

ভারতের কিংবদন্তি অভিনেতা দিলীপ কুমারের শারীরিক অবস্থার উন্নতি হয়েছে বলে জানিয়েছেন তাঁর স্ত্রী সায়রা বানু। গত ২ আগস্ট থেকে কিডনি ও ডিহাইড্রেশনের সমস্যা নিয়ে মুম্বাইয়ের লীলাবতী হাসপাতালে ভর্তি আছেন দিলীপ কুমার।

স্ত্রী সায়রা বানু গণমাধ্যমকে জানিয়েছেন, হাসপাতালে ভালোভাবেই তার চিকিৎসা চলছে। তবে বার্ধক্যজনিত কারণে কিছু সমস্যা রয়েছে। সেগুলো নিরাময়ের চেষ্টা করছেন চিকিৎসকরা। তিনি বলেন, জ্বর ও শ্বাসকষ্টের সমস্যা কমেছে। তার শারীরিক অবস্থা এখন স্থিতিশীল। তবে ক্রিয়েটিনিন লেভেল কম।

উল্লেখ্য, বেশ কয়েক বছর ধরেই বার্ধক্যজনিত রোগে ভুগছেন দিলীপ কুমার। তার চিকিৎসার জন্য ইতোমধ্যে একটি মেডিকেল টিম গঠন করা হয়েছে। মেডিকেল রিপোর্টের ভিত্তিতেই তার চিকিৎসা চলছে।

সূত্র : ইন্ডিয়া টুডে।

আর/ডব্লিউএন